I vores nye Nordjylland LIVE-serie, "De Uundværlige", møder vi fire personer med et arbejde, som ligger helt i bunden på listen over prestigefyldte jobs. Men det er de her personer ligeglade med - de elsker det, de laver og vil ikke bytte det for noget andet. I tredje afsnit er vi hoppet op i højderne med stilladsarbejderen Morten Olsen, som hver dag går på arbejde med kravet om at skabe sikkerhed for andre. Det er ham, der skal gøre forarbejdet for tømreren og mureren, og det er ham, det hele falder tilbage på, hvis stilladset ikke står, som det skal. - Hvis vi laver noget lort, kan andre jo blive slået ihjel, siger Morten Olsen. I videoen over artiklen kan du se reportagen med Morten, som blev sendt onsdag aften i Nordjylland LIVE. God fornøjelse.

Opsummering:
I vores nye Nordjylland LIVE-serie, "De Uundværlige", møder vi fire personer med et arbejde, som ligger helt i bunden på listen over prestigefyldte jobs.